Kažu da sportaši umiru dvaput.
Prvi put kad zaključe karijeru…
i drugi put kad zapravo umru.
Na Bliskom smo istoku, na Velikoj nagradi Bahreina.
Stazu obasjava više od petsto reflektora.
U pustinji se voze dvije utrke u dva vikenda.
Na utrkama u Bahreinu
ishod je veoma bitan.
Ovo je važan vikend za vozače
čija je budućnost u Formuli 1 i dalje neizvjesna.
Samo te podsjećam na granice staze.
Hoćeš li biti ovdje nagodinu?
Ne znam.
Znam što moram učiniti.
Silno želim to mjesto.
Nekoliko posljednjih napomena.
Vjetar je malo ojačao.
Formula 1 je moj život
već puno godina.
Ali nije gotovo.
Utrka od 57 krugova, da.
Lako je prestići. Gume se jako troše.
Nakon deset godina u F1 ne želim ni zbog čega žaliti.
Vjerujem da ću, budem li dobro vozio…
imati priliku biti u Formuli 1 i nagodinu.
Dvadeset sekundi.
Nije tajna koliko želim ostati ovdje.
Deset sekundi.
Možda nije gotovo.
Sve je moguće.
ORIGINALNA NETFLIXOVA SERIJA
Hamilton lijepo odmiče, Verstappen dobro starta.
Pérez s unutarnje strane sustiže Maxa, koji je sada drugi.
Evo Alexa Albona.
Vozi kotač uz kotač s Bottasom
dok se probijaju.
Sranje!
Crvena zastava! Teška nesreća.
O, jebem ti!
Ovo je bila ozbiljna nesreća.
Tko je to? Je li izašao?
Još nemamo informacija.
Ovo je izgledalo kao vrlo gadna nesreća.
Moramo čekati bilo kakvu vijest.
VATRENA SITUACIJA
ŠEST TJEDANA PRIJE
Dobro. Tri, dva, jedan.
Jutros je momčad Haas F1 objavila
da će oba njihova vozača napustiti momčad
na kraju sezone.
Bijesan sam.
Da, sjebano je.
Kako su primili vijest?
Pa, znate…
ŠEF MOMČADI HAAS
Vrlo profesionalno.
Romain, reci nam nešto o svojoj budućnosti.
Vraški je teško pronaći momčad za 2021.
kada dobiješ nogu tako kasno u 2020.
Bit će teško.
Čini se da smo dobro to obavili.
Nikad nije lako otpustiti ljude, ali sve što je lijepo završi.
GPS.
Traži lokaciju. Ne zna gdje smo.
JUŽNA OBALA U. K.
Evo ga.
Navodno stižemo u 12.19. Da vidimo što možeš.
Ja kažem 12.24.
GROSJEANOV TRENER
Ja kažem…
j-e-b-i se.
Utrka je počela, ali uskoro završava
za Magnussena i Grosjeana.
Grosjean će možda napustiti F1.
Sranje!
Tako je.
Čudno se osjećam.
Ipak sam proveo pet godina u Haasu.
-Grosjean završava četvrti. -Sjajno!
Ulažem velik trud i strast u ovu momčad.
Želim da budemo sve bolji.
Grosjean ima problem s bolidom.
Pozovi ga u garažu. Okončajmo agoniju.
Pas mater!
Svašta mogu prihvatiti, no ovo ne.
Otpustili su me potkraj godine.
Povrijedilo me to.
Ovo je prelijepo.
Ali sad se moram smiriti, disati, ohladiti i ponovno usredotočiti.
Kako ti se čini?
-Nije loše. -Da.
Kreće.
Bavim se ovim sportom deset godina.
Razgovarao sam sa ženom i djecom o povlačenju iz Formule 1.
Znaju koliko je Formula opasna,
ali rekao sam im: „Pojavi li se prilika da ostanem u F1,
objeručke ću je zgrabiti.“
Nemam namjeru stati.
To!
Neizmjerno je teško vozačima
koji cijeli život nastoje biti u Formuli 1.
Odlazak iz nje nalik je na odvikavanje od ovisnosti.
NOVINARKA
Eto.
Romain je vozač.
Ne želi napustiti Formulu 1.
Ali ostao je bez momčadi u 2021.
NOVINAR
A trenutačno nije jedini.
SAKHIR BAHREIN
Ovo je Velika nagrada Bahreina.
PETAK SLOBODNI TRENING
Prvi put imamo dvije utrke u Bahreinu.
Održat će se dvije utrke tijekom dva uzastopna vikenda.
Nema novosti. Ne mogu naći momčad.
To su važne utrke za mnoge momčadi,
a osobito za mnogobrojne vozače
čija je budućnost u Formuli 1 i dalje neizvjesna.
Sad se barem pročulo i možemo komentirati.
-Pozdrav! -Dakle, Checo…
Čuli smo veliku vijest o tebi.
Jesi li se ikako mogao pripremiti
za ovo što slijedi?
Ne. U momčadi su govorili da žele da ostanem s njima.
VOZAČ, RACING POINT
Nisam se nikako mogao pripremiti.
Nisam ni u jednom trenutku osjećao da mi je budućnost ugrožena
jer me Otmar uvjeravao…
Ne volim govoriti o ugovorima.
ŠEF MOMČADI
…da žele da i dalje vozim za njih,
a onda smo, vrlo kasno, saznali da to nije istina.
Bio sam strašno razočaran.
Mogli su biti malo korektniji.
Dobili ste ga!
Četverostruki prvak u timu. Uzbudljivo!
Veselimo se suradnji sa Sebastianom.
Nismo lako donijeli tu odluku.
Checo je sjajno vozio za nas,
ali Seb je postao dostupan i smatrali smo da nam on odgovara.
Što ćeš sada?
Sezona se bliži kraju.
Ubrzo ću znati što me čeka u budućnosti.
-Hvala. -Hvala i sretno!
Siroče.
Žao mi ga je.
Bilo mi je teško pomiriti se s tom odlukom
jer sam smatrao da nema veze s mojim rezultatima.
Ovo je lud svijet. Nemaš momčad…
A znaš da nema puno slobodnih mjesta.
Checo je bio nevjerojatan u 2020.
Ovo mu je možda najbolja sezona u F1,
a mogao bi sve izgubiti.
Mislim da ne mogu utjecati na tu situaciju.
Vidjet ćemo.
Stavit ću ti ovo gore.
Ne znam ništa drugo. Nikad nisam ništa drugo radio.
Da.
Zadnji put.
Opusti se.
Drži tako.
Ustani.
Iz vikenda u vikend nižem dobre rezultate.
Nadam se da momčad shvaća da sam maksimalno iskoristio prilike
koje mi naš bolid pruža.
Ne znam što slijedi.
Sve je moguće.
Dobro došli na slobodni trening.
Sunce je zašlo
pa su uvjeti onakvi kakvi će biti na utrci.
Ovo je zaista važan trening.
Na njemu možete dobiti sve potrebne informacije
da se pripremite za utrku.
Ovo je Grosjeanov prvi krug u Haasu.
Razmak do Hamiltona osam sekundi. Dobar razmak.
U redu.
Pokušava jako pritisnuti, ali teško je postići puno u tom bolidu.
Pritisni gumb pumpe za ulje.
Na stazi je Sergio Pérez u Racing Pointu.
Pritišći, Checo. Još jedan krug.
Samo pritišći.
Pérez će imati najbolja vremena.
Na startno-ciljnoj je ravnini.
Kakav je tempo?
Vrlo dobar.
To!
Bravo.
Alex Albon pristojno vozi i ulazi u zadnji zavoj.
Što zasad misliš o gumama?
Prednje jako gube grip pri drugom ubrzanju.
Alex Albon,
još jedan vozač koji se pita gdje će biti sljedeće godine.
Njegovi su rezultati u Red Bullu opetovano bili pod povećalom.
Alex Albon snažno je udario u zid na izlazu iz zadnjeg zavoja.
Bolid je uništen.
Strašno. Prestrašno!
Žao mi je.
Ovo je katastrofa za Albona, a već je pod pritiskom zbog budućnosti.
Ludim.
Mehaničari će imati puno posla.
Morat će cijelu noć raditi da bi ga pripremili za kvalifikacije.
Samo mora voziti bez ispada.
Ne sjećam se da je bio četvrti ili peti na gridu,
da je pristojno startao, da nije imao problema.
Situacija je s Alexom vrlo jasna.
Svaki član ove momčadi želi da on uspije.
Svjestan je da se mora iskazati.
Ali ako se ne iskaže,
čekaju nas teške odluke.
Mogao sam biti bolji. Iznenadio me nedostatak gripa.
Drugi Red Bullov vozač uvijek je pod pritiskom.
Samo znam da su mi preostale dvije utrke da im dokažem da ja to mogu.
Checo.
Očito ćeš biti dobar i ovog vikenda.
Sjajno voziš!
Tvoj tempo tjera favoritima strah u kosti.
Mercedes i Red Bull te gledaju. Znaju da si im konkurencija.
Mislim da su daleko ispred mene.
Loše bih radio svoj posao kad ne bih razmatrao sve opcije.
Sergio je ove godine sjajan
i nemoguće je ne prepoznati to.
Kako bi ti pristajao tamnoplavi kombinezon s crvenim bikovima?
Pa… Da, lijepo bi mi pristajao.
Već imam malo plave.
Hvala ti.
Ima sjajne rezultate
i tako se uspio istaknuti.
NEDJELJA UTRKA
Sunce je zašlo, a Mjesec je izašao u pustinji.
Ovo je VN Bahreina,
petnaesta utrka Svjetskog prvenstva Formule 1,
prva od dviju utrka
u Bahreinu u ova dva vikenda.
U F1 uvijek misliš na budućnost.
Utrka od 57 krugova, da.
Želim dati sve od sebe.
Ne želim voziti preoprezno.
Jednostavno ću voziti onako kako volim.
Hamilton je na pole poziciji, 98. put u karijeri,
pokraj njega Bottas,
a treći je Max Verstappen u Red Bullu.
Alex Albon, nakon nesreće na treningu, bio je sjajan na kvalifikacijama
te starta četvrti, ispred Péreza.
Doživljavam posljednje tri utrke
kao posljednje u Formuli 1 jer ne znam što slijedi.
U životu dobiješ neke prilike i moraš ih maksimalno iskoristiti.
Ma što se dogodilo, spreman sam.
Dvadeset sekundi.
Svi mehaničari i inženjeri u garaži
polako ustaju
i gledaju što će se dogoditi u ovoj utrci.
Kada dođeš na začelje grida, provjeri kako hvata.
Dobro.
Provjera veze, Checo.
Čujem.
Svjetla se pale.
Hamilton lijepo odmiče, Verstappen dobro starta.
Pérez s unutarnje strane sustiže Maxa, koji je sada drugi.
Gume su dobre. Nastavi tako.
Koncentrirajmo se.
Straga se Grosjean već popeo za dva mjesta.
Izlazi iz prvog zavoja.
Albon je četvrti, pokušava pratiti Péreza,
koji juri u daljinu.
Grosjean i dalje nastoji popeti se u poretku.
Sranje!
Koji se vrag dogodio?
-Izvucite ga! -Tko je to bio?
Mislim da je to Romain Grosjean udario u zaštitnu ogradu.
Pri brzini od 225 km/h.
Što se to dogodilo?
Mora izaći. Brzo.
Crvena zastava! Teška nesreća. Crvena zastava.
-U redu. -Uspori, molim.
O, jebem ti!
Ovo je bila ozbiljna nesreća.
Je li dobro?
Javit ću ti se.
Ne, molim te!
Sranje!
Je li izašao?
Još nemamo informacija.
Sranje. Je li dobro?
Dođi u pit lane.
Molim te, reci mi da je dobro!
U nekim trenucima
na stazi zavlada tišina
i znaš što to znači.
Ne možeš ništa učiniti. Samo promatraš.
Čini ti se da se svijet ruši.
Kad vidiš vatru, to je najgora noćna mora.
Ovo je loše.
Bilo je teško to gledati.
Osjećao sam se jako ranjivo u tom trenutku.
Svašta ti se vrti po glavi.
Ne vjeruješ da itko može iz toga izvući živu glavu.
Dugo se bavim utrkama. Nema dobrog ishoda…
on ne izlazi…
Što dulje sjediš i čekaš, više…
Više te obuzima strah jer instinktivno…
znaš kako stvari stoje.
Nisam mogao vjerovati da se to može dogoditi
u suvremenim bolidima.
Ne bi se smio prepoloviti.
Tek kada to vidiš,
shvatiš kolikoj se opasnosti izlažemo.
Veliko je pitanje bilo gdje je ostatak bolida i gdje je vozač.
Očekivao sam jako loš ishod.
Pogledavši udesno,
ugledao sam vozača kroz rupu u plamenu.
Nije samo preživio prolazak kroz ogradu
pri brzini od 255 km/h.
Temperatura unutar buktinje sigurno je bila ekstremna.
To je bilo čudo. Pravo čudo!
Želio je hodati do kola Hitne pomoći, a ja sam inzistirao: „Ne, dovest ćemo ih.“
Ali htio je pokazati da je dobro.
Poslao je poruku svima, osobito obitelji,
da je izašao i da je dobro.
-Kako je izašao iz toga? -Da!
Kako je iskočio?
To je Božje djelo.
Upravo ide u bolnicu na pregled,
ali potpuno je svjestan.
Koliko čujem, ima blaže opekline na rukama i nogama.
Dobro je.
Fantastično su ga uspjeli brzo udaljiti od vatre.
Bili su nevjerojatni i zahvaljujem im.
Hvala ti na izjavi.
Moram saznati tko ga je sve spasio.
Bili su fantastični! Onaj s aparatom za gašenje požara…
-Želim im zahvaliti. -Svakako.
Moram saznati tko je to bio.
Imao je sreće danas.
Izvukao je živu glavu.
Moramo zahvaliti nekomu na nebu.
Čini se da će se ova utrka nastaviti,
a ovi se vozači
sad nekako moraju vratiti u bolide
i voziti kao da ništa nije bilo.
U tim situacijama moraš biti jak.
Moraš potisnuti sve to, prestati razmišljati o Romainu,
usredotočiti se na zadatak,
vratiti se u bolid i krenuti ispočetka.
Moraš to nekako potisnuti.
Odlučiš da ćeš nastaviti voziti.
I voziš dalje.
Oni imaju divlju želju tjerati te bolide do krajnjih granica.
Ništa neće to promijeniti.
Mi smo drukčiji. Vozači smo Formule 1.
Mi smo luđaci.
Svjetla se gase i krećemo.
Sergio Pérez i Max Verstappen s unutarnje strane.
Verstappen prolazi pokraj Racing Pointa.
Albon je htio prestići Mercedes s vanjske strane.
Bottas to nije dopustio.
Incident straga.
Racing Point Lancea Strolla.
Racing Point ne može si priuštiti takvu nesreću
u Konstruktorskom prvenstvu.
Lance Stroll ispada pa sad Sergio Pérez,
čovjek bez ugovora za iduću sezonu,
mora osvojiti bodove za momčad koja ga otpušta.
Nažalost, Lance je ispao, ali dobro je.
Checo, trebamo sad maksimalni tempo.
Samo optimistično.
Kao da Pérez već nije pod dovoljnim pritiskom!
Checo, iza tebe je sad Albon.
DRS aktiviran.
Evo Sergija Péreza.
Juri i prestiže Pierrea Gaslyja.
Koliki je razmak?
Za dvije desetinke si brži.
Alexe, Pérez je ispred. Napadni ga.
Pokušavam.
Pérez prestiže Sainza i sad je treći.
Može li doći na postolje i ostati ispred Albona u Red Bullu?
Pérez se ponovno zaista iskazao.
U dva kruga brži si za dvije desetinke.
Tvoje vrijeme kruga bliži se Maxovu.
Pérezu su preostala samo tri kruga.
Gubim snagu.
Ne mogu zadržati ovaj tempo.
Ne vraća se.
Je li to dim? Pérez ide sporo niz glavni pravac.
Alex Albon doslovno njuši treće mjesto.
Oprezno u zonama kočenja!
Očito mu curi ulje i zapalilo se.
Checo, zaustavi bolid, molim te.
Zapalio se.
Idealan trenutak da Albon naslijedi treće mjesto
i drugi put dođe na postolje!
-Sad bi sve trebalo biti dobro. -Bravo. Samo pritišći.
Lewis Hamilton osvaja Veliku nagradu Bahreina.
Alex Albon osvaja treće mjesto
i prijeko potrebno postolje.
To će mu jamačno osigurati
još jednu godinu u Red Bullu.
Bravo, treće mjesto.
Hvala, ljudi.
Oba su Red Bullova vozača na postolju.
Bravo, Alexe! Vrhunski si vozio! Lijepo je što ste obojica na postolju.
Hvala, Christiane.
Pérez je itekako zaslužio mjesto na postolju.
Nije bilo suđeno.
Alby!
Alex to zaista zaslužuje.
Zadivio me jer nakon svakog pada ustane.
Znam da se moram još truditi.
Naravno, želim ostati ovdje.
Bilo je divno stajati na postolju.
Večeras su i Max i Alex iz Red Bulla na postolju.
Jučer je za sve bio jako tužan dan.
Imao sam puno pehova.
Jučer je bilo najvažnije
da je Grosjean uspio preživjeti onu nesreću.
Pravi vihor emocija.
Ovo je jako.
-To je voda. -Meksička voda!
Postolje je bilo nadohvat ruke, a propustili smo ga.
Da.
Postolje bi mi puno značilo.
Podsjetio bih sve koliko sam vješt i što mogu u bolidu.
To je težak udarac.
Ova se igra zove Crna udovica.
Formula 1 je moj život
već puno godina.
Ne moraš biti najbolji. Samo se pobrini da ne izgubiš.
A sad se čini da odlazim na kraju godine.
Jako sam tužan zbog toga.
Meksikanac sam i bilo mi je teško ući u Formulu 1.
Još nije dovoljno. Vidite njegovu sjenu,
a zatim vidite Péreza.
Bilo je gusto!
Sergio Pérez sjajno vozi!
Ide sada dalje.
Moraš vrlo mlad napustiti domovinu.
Moraš žrtvovati svoje djetinjstvo.
Naravno, borit ću se na prvenstvu.
S 14 godina otišao sam u Njemačku.
Bio sam sâm, dok su drugi ondje bili s obiteljima.
Sjajno, Checo. Bravo!
Nevjerojatna prva utrka u Formuli 1! Opiši nam je.
Nakon deset godina u Formuli 1
malo sam potresen.
Cilj mi je ostati u Formuli 1.
Ali ne znam što će se dogoditi.
TJEDAN DANA POSLIJE
Kakav tjedan u svijetu Formule 1!
Evo nas. Dobro došli natrag u Bahrein.
Halo? Ne čujem ništa.
-Da. -A, evo.
Imamo mnogo tema
prije druge od dviju utrka u pustinji.
A najnovija je
Romain Grosjean, koji neće sudjelovati u njoj.
-Romain! -Bravo!
-Hvala. -Lijepo što si ovdje.
-Presretan sam što te vidim! -Hvala, prijatelju.
-Steinere. -Kako si?
Da.
Koljeno je sve bolje.
I gležanj.
Jedino je ovo problem.
Spominju presađivanje.
Da.
Odsad će se svi rukovati s mojom guzicom.
Bar se možeš smijati!
Još čujem…
…kako se diže.
U filmu to izgleda nestvarno, no stvarno je.
Udarac u ogradu nije bio strašan.
Čudno jer je sila bila 56 G,
što znači da je moje tijelo težilo oko 3,9 tona.
Sjećam se da sam otvorio oči kad sam se zaustavio.
Pokušao sam se podići i iskočiti iz bolida.
Osjetio sam da sam kacigom udario u nešto
pa sam odustao i pomislio: „Valjda stojim naglavce uz ogradu.
Netko će me doći spasiti. Pričekat ću.“
Pogledam lijevo i desno. Slijeva je sve narančasto.
„Zašto je narančasto? Nije zalazak Sunca. Svjetla sa staze? Ne.
O, vatra!“
Pokušam ustati, uzalud. Ne mogu desno, ne mogu lijevo.
Pokušam se sabrati.
Pođem nalijevo. Guram glavu. Ide, ali noga mi je zapela.
Ponovno sjednem i u jednom trenutku pomislim:
„Ovo je kraj.“
Počnem si postavljati jednostavna pitanja.
„Što će mi prvo gorjeti?
Hoće li boljeti?“
Malo je ljudi doživjelo taj trenutak,
kad se takoreći pomiriš s time da ćeš umrijeti.
Pas mater!
Kako su djeca?
Puno ispituju.
Onda su mi se djeca ukazala i rekla: „Ne, tata, to se neće dogoditi.“
Pomislio sam: „Ne smijem ovako završiti. Ovo ne smije biti kraj.“
Aktivirao mi se nagon za preživljavanjem.
Gurnem ruke u vatru
i osjetim kako me peku.
Vidim da su inače crvene rukavice sada potpuno crne
i osjećam bol.
Ali u tom trenutku nije me briga.
Kad sam provukao ramena van, doktor je povukao moj kombinezon
i tada sam shvatio da sam živ.
Da ću preživjeti.
Mislim da nikad neću zaboraviti taj osjećaj.
Još ne mogu vjerovati.
Od trenutka nesreće
do trenutka kad smo na ekranu vidjeli da je živ…
Dvije minute i 45 sekundi.
SUPRUGA ROMAINA GROSJEANA
I dalje nemam riječi.
Što je dulje trajalo,
bila sam uvjerenija da je mrtav.
I…
Nekoliko dana poslije naš najstariji sin Sacha
rekao je: „Bojao sam se da će biti potpuno spaljen.“
I dalje sam vozač i žao mi je što ću propustiti ovu utrku, ali…
Promijenili su mi se prioriteti od prošlog tjedna.
Život mi se posve promijenio.
-Ti si dotrčao preko staze? -Jesam.
F1 je posao, strast.
Zar da ponovno izložim roditelje, ženu, djecu i prijatelje tom stresu
ako ponovno doživim nesreću?
Ne mogu to.
Za njih sam bio mrtav dvije minute i 43 sekunde.
Da, tužan sam što napuštam Formulu 1,
ali ne kajem se.
Mislim da će sada život biti puno ljepši.
Kada to proživiš i dobiješ drugi rođendan,
drugu priliku u životu,
priliku da živiš…
Da, prihvatiš je.
Hvala ti puno, Romain.
Nisam pobijedio na utrci ni prvenstvu,
ali ostavljam vječnu baštinu u Formuli 1.
Ja sam čovjek koji je izašao iz vatre.
NEDJELJA UTRKA
Večeras smo pod reflektorima na Velikoj nagradi Sakhira,
na posve novoj konfiguraciji staze.
To je vanjski krug staze u Bahreinu.
Nije još nikad upotrijebljen.
Opusti se.
Ovo je bila teška godina, ali nije gotova.
Idi do vrata.
Hajde.
I dalje sam vrlo strastven.
Deset sekundi.
Želim i dalje voziti.
Hajde.
Znam koliko sam dobar.
Dobro.
Ljudi znaju što ja mogu.
Pet puta brzo.
Vjerujem da me Bog poslao ovamo s razlogom.
Još se svašta može dogoditi.
Vjerujem da mogu završiti godinu dobrim rezultatom.
Sam Bog zna da sam iskoristio sve prilike.
Ma što se dogodilo, spreman sam.
Nije samo konfiguracija staze novost ovog vikenda.
Ima i novosti u vozačkoj postavi.
Lewis Hamilton neće voziti
jer je pozitivan na COVID-19.
Zamijenit će ga George Russell iz Williamsa.
To znači da je teško bilo što predvidjeti.
Bogovi će odlučiti što slijedi.
Počinje Velika nagrada Sakhira.
Sergio Pérez pokušava napasti.
Russell prelazi u vodstvo.
Bottas pada na drugo mjesto.
Malo krivuda na izlazu iz drugog zavoja.
Pérez i Verstappen dobivaju potrebni poticaj.
Troboj ispred četvrtog zavoja!
Charles Leclerc ga udara i trojica izlijeću!
Pas mater!
Što se dogodilo?
Samo vozi, Checo.
To nije katastrofa samo za Péreza nego i za momčad.
Racing Point cilja na treće mjesto u poretku.
Potrebni su im bodovi da ostanu u igri
u svojoj najboljoj sezoni.
Sergio Pérez pao je na 18. mjesto.
Mislim da sam imao peh.
Pérez je na zadnjem mjestu.
Nije želio da mu ovako završi sezona i karijera u Formuli 1.
Koncentrirajmo se sada.
Dajmo danas sve od sebe.
Pérez više nije zadnji
jer prestiže Alfa Romeo.
Fittipaldi je ispred na softu.
To!
Hajde!
Kakav je tempo?
Dobar tempo, Checo.
Hajde!
Situacija je dobra. Ima još puno krugova.
Idući je Magnussen, i on na softu.
Pérez je straga, ali još nije poražen.
Polako, ali sigurno penje se sa zadnjeg mjesta
u sredinu poretka.
Fino, Checo. Idući je Vettel.
Pérez protiv Vettela, koji mu je maznuo mjesto u 2021.
-To! -Idemo!
Pérez dolazi na 11. mjesto.
Bliži se mjestima koja donose bodove.
Pérez prestiže i Norrisa, služeći se dugogodišnjim iskustvom.
-Sljedeći je Albon. -U redu.
-Checo, tempo je jako dobar. -Bit će bodova!
Pitam se hoće li ovaj dvoboj privući pozornost
šefova Red Bulla.
„Želim u vašu momčad i u vaš bolid iduće godine.“
Ovo je ključna faza. Pritisni. Pritišći ga.
Sljedeći je iza tebe Pérez.
Pritisni i udalji se.
Hajde.
To!
Sunce ti žarko!
To!
Bilo je gusto.
Treba samo pritisnuti.
Pérez otima Albonu 9. mjesto.
Checo, tempo ti je zbilja jak.
Albon iza umire.
Pérez se probio sa samog začelja.
Sustigao je momčadskog kolegu Lancea Strolla.
Stroll blokira kotače.
Pérez četvrti!
Pérez bi posve neočekivano mogao ostvariti sjajan rezultat,
ali i Racing Point. Sada su četvrti i peti.
Pérez cijeli dan briljira.
To se traži!
Pokušaj prestići Ocona.
Ima li Pérez priliku probiti se?
Hajde, momče! Tako!
Sad su samo dva Mercedesa ispred njega.
Russell je u vodstvu i dolazi u boks.
Malo se zadržao, ali odlazi, a dolazi i drugi Mercedes.
Bottas je dugo u boksu.
Čovjek maše kod prednje lijeve. Ne uspijevaju montirati kotač!
Grozan dolazak u boks za Mercedes.
Bottas ima velik problem.
Bottas gubi poziciju. Pérez je sada drugi.
Problem ima i drugi Mercedes, koji vozi George Russell.
Idemo Russellu.
George, moraš u boks. Stavili smo na bolid različite gume.
Stavili su pogrešne gume na Russellov bolid.
Russell mora opet u boks.
Potpuna katastrofa za Mercedes!
Idemo!
Sad smo u vodstvu. I Russell je u boksu.
Mercedes se strašno blamirao.
Pérez sada vodi u utrci.
Nemam riječi.
Checo, ovo je odlično. Maksimalno pritisni.
Sergio Pérez mogao bi osvojiti svoju prvu Veliku nagradu,
a u prvom je krugu bio zadnji.
Slijedi posljednji krug.
Bože sveti!
Pérezu, na njegovoj 190. Velikoj nagradi,
preostalo je još samo pola kruga.
Čovjek koji je bio zadnji na kraju prvoga kruga
osvaja Veliku nagradu Sakhira!
To, Checo!
Sergio Pérez! Ajme!
To, Checo! Prvo mjesto!
To!
Ostao sam bez teksta!
Nevjerojatno, Checo! Bravo!
Checo!
Pogledajte kako slave!
Racing Point prvi put zauzima dva mjesta na postolju.
Lance Stroll osvojio je treće mjesto.
Hoćemo li se zaista oprostiti od ovog vozača na kraju sezone?
Nadam se da nećemo.
Sergio Pérez!
Lance Stroll!
On je srce i duša ove momčadi.
Vidim li ti suzu u oku, zar ne, Otmare?
Jako sam sretan.
Pogledaj Sergija.
Sjajno! Od zadnjeg do prvog!
Rijetki se mogu time pohvaliti.
Njegova prva pobjeda u Formuli 1!
Puno sam naučio. Stekao sam puno prijatelja.
Hvala vam na svemu. Na svim godinama.
Fantastični ste i vaš sam prijatelj.
Kad god dođete u Meksiko, javite mi se.
Bit ćete moji gosti.
Jako sam žalostan
kad vidim kako neki iz moje momčadi plaču
jer smo puno godina proveli zajedno.
Život nije fer.
A ni Formula 1.
Evo tate.
Gledao je cijelu utrku.
Vrištao je: „Tata!“
Svi smo plakali, dragi.
Puno vas volim, obitelji.
VOZAČ, SCUDERIA FERRARI MISSION WINNOW
Žao mi je, stari.
Meni je žao.
-Na početku si imao sreće. -Neopisivo.
Nisam mislio da će ovako završiti.
Čestitam. Svaka ti čast!
-Htio sam ti se ispričati. -Hvala što si došao.
Kad odem, bit ću vrlo zahvalan ovom sportu,
Formuli 1,
na svemu što mi je dala i što mi je promijenila život.
Trebalo mi je ovo.
Što ima, stari? Bravo!
-Faca si, stari. -Svi smo face.
Hvala ti na svemu, stari.
Ako je ovo kraj,
silno sam zadovoljan i sretan zbog svega što sam postigao.
Hvala Formuli 1.
-Zdravo, Christiane. -Hej, Sergio.
Dobro došao u Red Bull!
Hvala, stari.
Čestitam i dobro došao u momčad.
Hvala ti.
Jako se veselim.
Potvrđeno je da će Sergio Pérez voziti za nas 2021.
POSVEĆENO FIA-I I SIGURNOSNOJ EKIPI
GLEDAT ĆEMO…
Kako se sezona bliži kraju, sve ovisi o ovoj utrci.
Bitka za treće mjesto u poretku konstruktora!
Stigli smo do zadnje utrke, a još nas čeka ta važna borba.
-Sve je povoljno. -Napeto do kraja.
Uspjet će tko to više želi.
Izazovimo pomutnju.
Dat ću sve od sebe.
Ako kaniš napasti Mercedes, moraš se raspištoljiti.
-Idemo, dečki! -Ovo je završnica sezone!
Prijevod titlova: Vojmir Špoljarić